CELEX: 22017D1890
Language: sl
Date: 2016-03-18 00:00:00
Title: Sklep Skupnega odbora EGP št. 60/2016 z dne 18. marca 2016 o spremembi Priloge XXI (Statistika) k Sporazumu EGP [2017/1890]

19.10.2017   
               
               
                  SL
               
               
                  Uradni list Evropske unije
               
               
                  L 270/31
               
            SKLEP SKUPNEGA ODBORA EGP
      št. 60/2016
      z dne 18. marca 2016
      o spremembi Priloge XXI (Statistika) k Sporazumu EGP [2017/1890]
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
      ob upoštevanju naslednjega:
      
                  (1)
               
               
                  Izvedbeno uredbo Komisije (EU) 2015/2174 z dne 24. novembra 2015 o okvirnem pregledu okoljskega blaga in storitev, o obliki za pošiljanje podatkov za evropske okoljsko-ekonomske račune ter o načinih, strukturi in časovnih presledkih poročil o kakovosti v skladu z Uredbo (EU) št. 691/2011 Evropskega parlamenta in Sveta o evropskih okoljsko-ekonomskih računih (1) je treba vključiti v Sporazum EGP.
               
            
                  (2)
               
               
                  Prilogo XXI k Sporazumu EGP bi bilo zato treba ustrezno spremeniti –
               
            SPREJEL NASLEDNJI SKLEP:
      Člen 1
      Za točko 27c (Uredba (EU) št. 691/2011 Evropskega parlamenta in Sveta) Priloge XXI k Sporazumu EGP se vstavi naslednja točka:
      
         
                     „27ca.
                  
                  
                     
                        32015 R 2174: Izvedbena uredba Komisije (EU) 2015/2174 z dne 24. novembra 2015 o okvirnem pregledu okoljskega blaga in storitev, o obliki za pošiljanje podatkov za evropske okoljsko-ekonomske račune ter o načinih, strukturi in časovnih presledkih poročil o kakovosti v skladu z Uredbo (EU) št. 691/2011 Evropskega parlamenta in Sveta o evropskih okoljsko-ekonomskih računih (UL L 307, 25.11.2015, str. 17).“
                  
               
      Člen 2
      Besedilo Izvedbene uredbe (EU) 2015/2174 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
      Člen 3
      Ta sklep začne veljati 19. marca 2016 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
      Člen 4
      Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
      
         V Bruslju, 18. marca 2016
         
            
               Za Skupni odbor EGP
            
            
               Predsednik
            
            Claude MAERTEN
         
      
      
         (1)  UL L 307, 25.11.2015, str. 17.
      
         (*1)  Navedena ni nobena ustavna zahteva.